Anya Taylor-Joy, Chris Hemsworth & Yahya Abdul-Mateen II Bintangi Filem Spin-Off Mad Max: Fury Road, FURIOSA
Pengarah Mad Max: Fury Road, George Miller baru-baru ini mengesahkan bahawa dia merancang untuk menghasilkan prekuel yang memberi fokus pada watak Furiosa sewaktu masih muda sebelum dia menjadi Imperator yang ditakuti oleh Imperator Joe.  Kini, Deadline melaporkan bahawa spinoff Mad Max: Fury Road telah mendapat lampu hijau dari Warner Bros. Bintang The New Mutants Anya Taylor-Joy akan memainkan watak muda Furiosa manakala bintang Avengers: Endgame, Chris Hemsworth dan Aquaman, Yahya Abdul-Mateen II turut menyertai barisan pelakon.  Tiada perincian mengenai watak Hemsworth atau Abdul Mateen, tetapi panggilan pelakon sebelum ini menyatakan akan terdapat watak penjahat bernama Dementus, yang digambarkan seorang lelaki yang memiliki ketampan luarbiasa, dan berparut di mukanya.  Produksi Furiosa dijangka bermula sebaik sahaja Miller menyelesaikan penggambaran filem terbarunya, Three Thousand years of Longing. 